“તો આજે તમને એક જાદુ બતાવું. હું કંઈક એવું કરીશ કે લોકો ગમે તે હાલતમાં બેઠાં હોય, ઊભાં થઈ જ જશે. કોઈ મારી વાત નહીં માને એવું બનશે જ નહીં. હું કોઈ જાતની સૂચના નહીં આપું તોય બધાં ઝપ દઈને ઊભાં થઈ જશે ને એ પણ સામો એક પણ પ્રશ્ન કર્યાં વિના..! છે ને કમાલની વાત? આ જાદુ એવું દાદુ છે. વળી આવું કરવાથી તમને કે કોઈને કોઈ જાતની તકલીફ નહીં જ થાય. અંકલ, ઝાઝો સમય નહીં લઉં, બે-ત્રણ મીનીટમાં જ મારો ખેલ પૂરો થઈ જાશે. જુઓ જાદુનો રંગ. તમે દંગ રહી જશો દંગ. બોલો..કરી બતાવું?”